section_heading: Povijest
paragraph_text: Osnovan je ožujka 2002. godine u Međunarodnom kulturnom centru Hrvatske glazbene mladeži u Grožnjanu, na inicijativu mladih jazz glazbenika, polaznika Ljetne jazz škole koja se tradicionalno održava ljeti u MKC HGM Grožnjanu pod vodstvom Boška Petrovića. Uspješnost radionice potaknula je Hrvatsku glazbenu mladež pokrenuti ovaj projekt kao prvi mladi profesionalni jazz big band u Hrvatskoj. Članovi su učenici glazbenih škola i mladi glazbenici iz Zagreba i drugih hrvatskih gradova. Voditelj Big Banda je austrijski jazz glazbenik i glazbeni pedagog Sigi Feigl. Prvi album, HGM Plays The Beatles, orkestar je objavio 2009. godine u izdanju Aquarius Recordsa, a na njemu su jazzistički aranžirane skladbe Johna Lennona i Paula McCartneya iz repertoara Beatlesa.<ref>: Jazz - HGM Plays The Beatles _ HGM jazz orkestar Zagreb - Diskografija  Jazz.hr. 2009. Pristupljeno 30. kolovoza 2020. Promovirao ga je 6. prosinca 2009. u Kinu Studentskoga centra u Zagrebu HGM, na trećem sezonskom koncertu iz svog redovnog ciklusa Sunday Nights.<ref>(iz Novog lista od 3. siječnja 2010.) Davor Hrvoj :  Od Grožnjana do New Yorka Jazz.hr. 5. siječnja 2010. Pristupljeno 30. kolovoza 2020.